এ সময় ওই এলাকার কয়েকজন যুবক আমাদের লাঞ্ছিত এবং ছাত্রীদের সঙ্গে অসৌজন্যমূলক আচরণ করে। এ খবর বিশ্ববিদ্যালয় এলাকায় পৌঁছলে দুটি আবাসিক হলের কয়েকশ ছাত্র বেরিয়ে চরআইচা গ্রামের দিকে এগিয়ে যায়। বিশ্ববিদ্যালয়ের শিক্ষক ও ক্যাম্প পুলিশ খবর পেয়ে তাৎক্ষণিক ঘটনাস্থলে পৌঁছে ছাত্রদের শান্ত করে।বিশ্ববিদ্যালয়ের প্রক্টর ড. সুব্রত কুমার দাস বলেন, এ ঘটনায় জড়িত চরআইচা গ্রামের চার যুবক জয়, সবুর, মর্তুজা ও মনিরের নাম উল্লেখ করে বিশ্ববিদ্যালয় কর্তৃপক্ষের কাছে লিখিত অভিযোগ দিয়েছে শিক্ষার্থী আকবর বেগ। আমরা ওই অভিযোগ পুলিশের পাঠিয়েছি। অভিযুক্ত যুবকরা আত্মগোপন করায় এ পর্যন্ত পুলিশ কাউকে আটক করতে পারেনি।